Protesti protiv novog imigracijskog zakona Arizone
Zakon zahtijeva da imigranati stalno nose dokumente, i da ih policije legitimiše ukoliko sumnja da su ilegalno u zemlji.
Američki ministar pravde, Eric Holder kaže da federalna vlada razmatra da pred sudom dovede u pitanje novi imigracijski zakon savezne države Arizone koji je namjenjen boljoj kontroli ilegalne imigracije. Zakon je izazvao proteste širom zemlje. Američki ministar pravde, Eric Holder kaže da federalna vlada razmatra da pred sudom dovede u pitanje novi imigracijski zakon savezne države Arizone koji je namjenjen boljoj kontroli ilegalne imigracije. Zakon je izazvao proteste širom zemlje. „Od danas je kraj kriminalu." Održavaju se protesti podrške... „Trebamo nekako početi. Federlna vlada ništa za nas ne radi." I protesti protiv. „Da, mi možemo", ponavljaju demonstranti na španskom Obamin izborni slogan. Novi zakon u Arizoni zahtijeva od imigranata da stalno nose registracijske dokumente, a od policije da ih legitimiše ukoliko imaju razloga da sumnjaju da su ilegalno u zemlji. Arizona se tako našla u središtu imigracijskih rasprava. Više od 600 hiljada ilegalnih imigranata je uhapšeno uz granicu sa Meksikom. „Šta je razumna sumnja?" To je pitanje koje je podiglo pritisak i ispred Kongresa u Washingtonu. Luiz Gutierrez je predsjednik kongresne Komisije za pitanja imigranata hispaničkog porijekla: „Ludost izdvajanja ljudi zbog njihovog izgleda, ili sumnje da krše imigracijske zakone može samo voditi do jedne stvari - kršenja osnovnih lujudskih prava. Do diskriminacije." Protivnici zakona su pozvali na bojkotiranje poslova sa Arizonom. Oni kažu da je zakon diskriminatorski i usmjeren protiv Hispanika. Kongresmen Raul Grijalva predstavlja Arizonu u Kongresu, ali je protiv zakona: „Svi bi trebali biti zabrinuti za naša gradjanska i ljudska prava i našu ustavnu zaštitu", kaže on. Zakonodavci u Texasu, državi koja takodjer djeli dugu granicu sa Meksikom, planiraju donijeti sličan zakon. Da federalna vlada radi svoj posao, kaže republikanska zastupnica u Kongresu, Debbie Riddle, savezne države ne bi poduzimale takve akcije. „Mi tražimo pravdu", uzvikuju demonstranti. Obamina administracija bi arizonski zakon mogla dovesti u pitanje pred sudom. Predsjednik je rekao da je zakon loše napravljen: „Sada, odjednom, ukoliko nemate osobna dokumenta i povedete djecu na sladoled, bićete šikanirani, to je nešto što se potencijalno može desiti. To nije pravi put." Američko ministarstvo za unutarnju sisgurnost procjenjuje da je u zemlji najmanje 10 miliona ilegalnih imigranata. Neki u Kongresu se zalažu za njihovu legalizaciju u dvije faze, dok drugi na granicu žele postaviti Nacionalnu gardu.